Basra
Basra (arapski: البصرة; BGN: Al Basrah) je glavni grad regije Basra, smješten na rijeci Shatt al-Arab, u južnom Iraku. Najveća je iračka luka iako nema pristup dubokoj vodi ali je naslonjena na luku Umm Qasr. Prema procjeni iz 2007. godine, Basra je imala 952.441 a već 2012. 2.009.767 stanovnika. Grad je dio historijske lokacije Sumer, dom Sinbada moreplovca. Osnovan je 636. godine i igrao je važnu ulogu u ranoj islamskoj historiji. Drugi je grad po veličini i broju stanovnika u Iraku, poslije Bagdada. Jedan je od najtoplijih gradova na planeti, uz ljetne temperature koje redovno dostižu 45 °C. U ovome gradu veći dio svog života je proveo veliki islamski učenjak i mislilac Hasan el Basri.